Արտեմի Լեբեդև

Արտեմի Անդրեյի Լեբեդև (փետրվարի 13, 1975(1975-02-13), Մոսկվա, ԽՍՀՄ), ռուս դիզայներ, գյուտարար, գործարար, բլոգեր, ճանապարհորդ և «Կոդովստվո» վեբ դիզայնի ուղեցույցի հեղինակ։ «Վեբ դիզայն» ստուդիայի հիմնադիր, համասեփականատեր և գլխավոր տնօրեն։ Հետագայում «Վեբ դիզայն»-ը վերանվանվեց «Արտեմի Լեբեդևի Ստուդիա»-ի։ «Ա-Կվադրատ» և «Արտոգրաֆիկա» դիզայն ստուդիաների հիմնադիր։ «Գովազդ.ռու» ինտերնետ-գովազդի գործակալության հիմնադիր։ 2008 թվականից Լեբեդեևը «SUP Media» ընկերության բաժնետերերի ներկայացուցիչն է, որը տիրապետում է ռուսալեզու «կենդանի Ամսագիր» նախագծին։


== Կենսագրություն ==


=== Ծնունդ, վաղ տարիներ ===
Արտեմին ծնվել է 1975 թվականի փետրվարի 13-ին Մոսկվայում, գրող Տատյանա Տոլստայի և գեներալ-գնդապետ Վ.Յ. Լեբեդևի որդու՝ բանասեր-դասական Անդրեյ Լեբեդևի ընտանիքում։
Մսուր և մանկապարտեզ չի այցելել։ Սովորել է Մոսկվայի № 274, 583 դպրոցներում, սակայն 1989 թվականին ծնողների հետ տեղափոխվել է ամերիկյան Բալթիմոր քաղաքը, որտեղ Տատյանա Տոլստայան դասավանդում էր ռուսական գրականություն։ Այնտեղ նա մեկ տարի սովորել է Փարքվիլլի միջնակարգ դպրոցում և հետո, Ամերիկան ատկատելով, վերադարձավ ԽՍՀՄ՝ թողնելով ծնողներին։ Ավարտել է Մոսկվայի թիվ 57 դպրոցի հումանիտար դասը։
16 տարեկանից Լեբեդևը մենակ էր ապրում։ Դպրոցից հետո ընդունվել Է Մոսկվայի պետական համալսարանի լրագրողական ֆակուլտետ։ Լեբեդևն ընտրեց լրագրողական ֆակուլտետը, քանի որ այնտեղ ցածր անցողիկ միավոր էր։ Սակայն դասախոսություններին չգնալու պատճառով նա դուրս է մղվել երկրորդ կուրսից։


=== Մասնագիտական կարիերա ===
Լեբեդևի խոսքով՝ դիզայնը նա սովորել է Արկադի Տրոյանկերից,  (ինքը Տրոյանքերը Լեբեդևին համարում էր իր լավագույն աշակերտը)։
Մի շարք հարցազրույցներում Արտեմին հայտարարում է, որ իրեն դուր չի գալիս դիզայնի պատճառով Ռուսաստանում ստեղծված իրավիճակը, և նա շատ է աշխատում այդ դիրքը շտկելու համար։ Աշխատապիղծն իրեն չի համարում, այլ ասում է, որ «ալարում է աշխատանքից տուն գնալ»
1992 թվականի ամռանը գործընկերոջ հետ հիմնադրել է «Ա-Կվադրատ» ստուդիան, որտեղ աշխատել է մինչև տարեվերջ։ 1993 թվականի հունվարին հիմնադրել է ինքնուրույն «Արտոգրաֆիկա» ստուդիան, որտեղ մասնակցել է գրքերի և ամսագրերի ստեղծմանը։ Համատեղությամբ աշխատել է որպես «Մակցենտրոն» ընկերության արտ-տնօրեն։
1995 թվականին հիմնադրել է «Web Design» ստուդիան (1998 թվականին վերանվանվել է «Արտեմի Լեբեդևի ստուդիա»), որը հանդիսանում է վեբ-դիզայնի առաջին և խոշորագույն ստուդիան Ռունետում։
2019 թվականի մայիսի 29-ին իր Facebook-ի էջով գրագողության մեջ մեղադրել Է Միխայիլ Խոդորկովսկու «Յոշկին կրոտ» նոր նախագիծը։


== Անձնական կյանք ==
Իր պնդմամբ՝ 10 երեխաների հայր է՝ չորս դուստրերի և վեց որդիների,  նրանցից մեկի՝ Սավվա Լեբեդևի (ծնված 2001) մայրը՝ լրագրող Մարինա Լիտվինովիչն է։
Հիացած է լուսանկարով և շատ է ճանապարհորդում։ Այցելել է աշխարհի բոլոր երկրները և արժանացել է 22-րդ վարկանիշին (thebesttravelled.com) ճանապարհորդների հեղինակավոր կայքում։
Բազմիցս խաղացել եմ «Գոտեմարտում», ինչպես խաղադաշտում, այնպես էլ շտաբում։


== Ոչ կոմերցիոն ծրագրեր ==
metro.ru — Մոսկվայի մետրոպոլիտենին նվիրված կայք
sokr.ru — հապավումների բառարան
akunin.ru — Ակունինի ստեղծագործությունների հավաքածու
tema.ru/rrr/ —  «ՆԺՄԴ» հրահանգների հավաքածու
aquarium.ru — «Ակվարիում» խմբի կայք
pelevin.ru — Վիկտոր Պելևինի կայք
theatre.ru —  Մոսկվայի թատերական կյանքի կայք
cultu.ru — կողմնակի նախագիծ Մոսկվայի թատերական կյանքի կայքից
vavilon.ru — սամիզդատի միություն
top.artlebedev.ru —բլոգերի վարկանիշը, Yandex-ի փակ ծառայության փոխարեն


== Ծանոթագրություններ ==


== Արտաքին հղումներ ==
Արտեմի Լեբեդև։ «Գլխավոր Էջ»։ Վերցված է 2014-02-22 
«Արտեմի Լեբեդևի ստուդիա»։ Վերցված է 2014-02-22 
«Ինչպես է ամեն ինչ սկսվել, Արտեմի Լեբեդև 2005թ»։ Վերցված է 2014-02-22 
Արտեմի Լեբեդևի 50 գաղտնիքները
Արտեմի Լեբեդևը և բիզնես գաղտնիքները